Per o norde, a Cul d'Anyisclo be tián es pasos zarratos per o mallo d'as Tres Serols y ra Sierra d'as Zucas, per medio ros quals be hay un paso, que en dicen a Collata d'Anyisclo, que comunica con a valle de Pineta, d'alto d'os 2.500 m d'alduera. Per l'oeste, a Siarra Custodia y ro Mondiciato a separan d'as baixadrechas de ra Faixa de Pelai en a valle d'Ordesa. Per l'este de tot, mientres, a traviés de ro dito Cuallo Biceto se plega t'a cabelera d'a valle d'a Yaga que dellá y a debant mete ixes que en dicen os Foratars d'Escuaín. Ansinas, a cabelera de ra valle d'Anyisclo bi tien beluns d'es puestos més adestacatos d'o Pargue Nacional en os arredols suyos.